અમદાવાદઃ શહેરના ખાડિયા વિસ્તારમાં આવેલા યહૂદીઓનાં ધર્મસ્થળ પર લોનવૂલ્ફ એટેકની તૈયારી કરતા આઇએસઆઇએસના બે આતંકીઓની ગુજરાત એટીએસ દ્વારા સુરતથી ધરપકડ કરવામાં આવી છે. આતંકીઓની પૂછપરછમાં તેઓના અને આઇએસઆઇએસના અનેક મનસૂબાઓ બહાર આવ્યા છે. આતંકી ઉબેદ મીરજાએ ‘હફલો અહેમદ’ નામની ફેસબુક પ્રોફાઇલ બનાવી હતી, જેમાં તેણે આઇએસમાં જોડાવા અને ભડકાવવા માટે અનેક પોસ્ટ મૂકી હતી. જેમાં તેણે લખ્યું હતું કે તેઓ માત્ર આઇએસઆઇએસનો બદલો લેવા જ પ્રેરાયેલા છે. ગમે તેટલાં મુસ્લિમોનાં મોત થાય તેમની તેઓને પડી નથી. શરિયતનો વિરોધ કરનાર બધાંનો ખાતમો કરો તેમજ સ્વતંત્રતા દિવસ ન ઊજવો અને મુસ્લિમ બની રહો. આતંકીઓના મનસૂબા એટલા ખતરનાક છે કે તેઓને આખી દુનિયામાં ખલિફાનું શાસન લાવવું છે.